b'\n_START_ARTICLE_\nQRIO\n_START_PARAGRAPH_\nQrio (\xe2\x80\x9eQuest for cuRIOsity\xe2\x80\x9c, anks\xc4\x8diau vadinosi Sony Dream Robot arba SDR) \xe2\x80\x93 Sony kompanijos suprojektuotas robotas-humanoidas. Roboto \xc5\xabgis yra 58 cm, svoris \xe2\x80\x93 7,3 kg. \xc4\xaestatyti 38 servamotorai Qrio leid\xc5\xbeia laisvai jud\xc4\x97ti ir gerai koordinuotis. Robotas gali greitai jud\xc4\x97ti, imti daiktus, kilti laiptais, \xc5\xa1okti ir i\xc5\xa1laikyti pusiausvyr\xc4\x85 stov\xc4\x97damas ant vienos kojos._NEWLINE_Robotas moka 60000 \xc5\xbeod\xc5\xbei\xc5\xb3 \xc4\xafvairiomis pasaulio kalbomis, gali atpa\xc5\xbeinti veidus, klausyti komand\xc5\xb3, kaip tvirtina jo k\xc5\xabr\xc4\x97jai, \xe2\x80\x9eprotingai\xe2\x80\x9c klausin\xc4\x97ti priklausomai nuo situacijos._NEWLINE_U\xc5\xbe Qrio jud\xc4\x97jim\xc4\x85 ir intelekt\xc4\x85 atsako trys kompiuteriai, RISC R5000 c 64 Mb atminties baz\xc4\x97je. Naudojama Aperios operacin\xc4\x97 sistema. Taip pat robotas turi stereoobjektyvus, septynis mikrofonus ir 36 jud\xc4\x97jimo daviklius, i\xc5\xa1 kuri\xc5\xb3 septyni atsako u\xc5\xbe saugum\xc4\x85. Ketvirtos kartos prototipai yra be tre\xc4\x8dios akies kaktoje, su patobulintomis rankomis, jau turi rie\xc5\xa1us._NEWLINE_2005 m. Qrio buvo \xc4\xaftrauktas \xc4\xaf Gineso rekord\xc5\xb3 knyg\xc4\x85 kaip grei\xc4\x8diausiai judantis robotas - humanoidas. Jis pristatomas kaip pirmas dvikojis robotas, galintis b\xc4\x97gioti (b\xc4\x97gimu suprantamas jud\xc4\x97jimas, kai abi kojos vienu metu nelie\xc4\x8dia \xc5\xbeem\xc4\x97s). Qrio gali b\xc4\x97gioti 23 cm per sekund\xc4\x99 grei\xc4\x8diu._NEWLINE_Neai\xc5\xa1ku, kiek Qrio robot\xc5\xb3 buvo pagaminta i\xc5\xa1 viso. Vien\xc4\x85 kart\xc4\x85 buvo stebima 10 kartu \xc5\xa1okan\xc4\x8di\xc5\xb3 robot\xc5\xb3, o 2006 m. sausio 22 d. tai buvo patvirtinta Sony atstovyb\xc4\x97s Moksl\xc5\xb3 muziejuje Bostone. Qrio \xe2\x80\x93 tai dar vienas Sony \xc5\xbeingsnis pramog\xc5\xb3 robot\xc5\xb3 gamyboje po AIBO suk\xc5\xabrimo. Kol kas jie neparduodami._NEWLINE_Ketvirtos kartos Qrio baterij\xc5\xb3 u\xc5\xbetenka 1 valandai nepertraukiamam darbui._NEWLINE_Analoginis Asimo robotas buvo sukurtas Honda kompanijos.'